### 5.     Beslutning om tidsbegrænsning af parkering i Kalundborg bymidte

**Åbent**

Sagsnr.: 326-2018-28291       J.nr.: 05.09.00           Dokumentnr.:
326-2020-300791

**Sagstype**

Beslutning.

**Resume og sagens baggrund**

På foranledning af Kalundborg Handelsstandsforening
besluttede Teknik- og Miljøudvalget den 2. oktober 2018 som en forsøgsordning
at ændre 3-timers-parkeringen i Kalundborg midtby til tidsubegrænset parkering.
Dog bibeholdtes 3-timers-parkering på [adresse]. Udvalget vedtog endvidere,
at ordningen skulle evalueres i efteråret 2020.

Udvalget skal nu beslutte, om ordningen med tidsubegrænset
parkering i Kalundborg midtby skal gøres permanent.

**Indstillinger**

Chefen for Vej, Ejendom og Affald indstiller,

1.    at ordningen
gøres permanent på størsteparten af parkeringsarealerne

2.    at der på de 3
parkeringsområder med fuld belægning - [adresse], arealet bag Nordea og
parkeringspladsen i [adresse] - genindføres 3-timers parkering.

**Behandling**

Teknik- og Miljøudvalget.

**Sagsfremstilling**

Tidsbegrænsning på en del af parkeringspladserne i
[adresse] blev oprindeligt indført for at sikre en rimelig udskiftning
af de parkerede biler, da det i pressede perioder kunne være vanskeligt at
finde en ledig parkeringsplads. I [adresse] har den yderste række
parkeringspladser dog hele tiden været tidsubegrænsede.

Teknik- og miljøudvalget vedtog i december 2014 som en
forsøgsordning at ændre tidsparkering i midtbyen fra 2-timers til 3-timers
parkering. Udvalget vedtog i 2016 at gøre ordningen permanent.

Offentlige parkeringsarealer, hvor der tidligere har været
tidsbegrænsning og tidsubegrænset parkering i Kalundborg midtby, fremgår af
Bilag 1.

Kalundborg Handelsstandsforening ønskede i 2018 at få
ophævet den tidsbegrænsede parkering i bymidten sådan, at al parkering blev tidsubegrænset.
Derved ville handlende og øvrige besøgende i Kalundborg midtby få mulighed for
at blive længere i byen, og ikke være afhængig af den tidsbegrænsede parkering.

Omvendt ville en tidsubegrænset parkering på alle
parkeringspladser i midtbyen kunne medføre en risiko for, at betydeligt flere
bilister ville benytte de mest centrale parkeringspladser i bymidten til
langtids- eller heldagsparkering, med manglende mulighed for parkering for
gæster og handlende til følge.

Kalundborg Kommune har i august 2019 fået foretaget en
analyse af belægningen på parkeringspladserne i Kalundborg midtby. Af denne
fremgår det, at der er 5 parkeringsområder, som stort set altid er fuldt belagt
i hverdagene. Det er:

·
Torvet ved Kalundborg Hallerne

·
Parkeringspladsen på [adresse] (hvor 3-timers parkering er
bibeholdt)

·
Parkeringspladsen på [adresse] ved [adresse]

·
Parkeringspladsen bag Nordea

·
Parkeringspladsen i [adresse].

Uddrag af parkeringsanalysen vedlægges som Bilag 2. Den
samlede parkeringsanalyse vises i Bilag 3.

Parkeringspladsen på [adresse] ved Kalundborg Hallerne har hele
tiden været tidsubegrænset. Det vil ikke være hensigtsmæssigt at indføre
3-timers parkering på denne plads af hensyn til blandt andet arrangementerne i
[adresse].

Udkørsel fra den mindre parkeringsplads på Volden ved
Lindemandsstrædet har ringe oversigtsforhold ved udkørsel til [adresse]. 3-timers
parkering dette sted vurderes at nedsætte trafiksikkerheden betydeligt, da det
vil betyde flere bilister ind og ud fra parkeringspladsen.

Siden udvalgets beslutning i 2018 er der ved
parkeringspladsen bag Nordea indrettet lægehus. Da denne parkeringsplads stort
set altid er fuldt belagt, kan det være vanskeligt for patienter til lægehuset,
at finde en parkeringsplads i nærheden.

Sagen har været sendt til udtalelse hos Kalundborg
Handelsstandsforening for bemærkninger i forhold til den tidsubegrænsede
parkering i midtbyen. Handelsstandsforeningen udtaler følgende:

*Vores holdning er, at det fungerer rigtigt fint, som det
er nu, og derfor bør tidsubegrænsning gøres permanent.*

*I modsætning til mange andre byer, er det en stor fordel,
at vi her i Kalundborg ikke har tidsbegrænsning, og det er netop et stærkt
argument for at tiltrække flere butikker samt besøgende til vores by.*

**Økonomiske konsekvenser**

Der er ingen økonomiske konsekvenser, hvis ordningen gøres
permanent.

Hvis udvalget beslutter at genindføre 3-timers parkering som
inden beslutningen om tidsubegrænset parkering i midtbyen, vil der være en
udgift på cirka 5.000 kr. til genopsætning af skilte med tidsbegrænsning.

Genindførelse af tidsbegrænsning på de tre mest benyttede parkeringspladser
vil medføre en udgift på cirka 2000 kr. til genopsætning af skilte med
tidsbegrænsning.

De eventuelle udgifter foreslås finansieret inden for
driftsbudgettet til skilte.

**Bilag**

|  |  |
| --- | --- |
| Bilag 1 - Offentlige parkeringspladser i Kalundborg by | 326-2018-237803 |
| Bilag 2 - Uddrag af Parkeringsanalyse i Kalundborg midtby 2019 | 326-2020-305082 |
| Bilag 3 - Bodil Pedersen i Kalundborg midtby 2019 | 326-2020-314437 |